Thollag 'aiyr Etruscagh

She sheeintagh sloo er fys ain rere glout ee thollag 'aiyr Etruscagh (Suncus etruscus).She Craitnag vucagh Kitti ee y sheeintagh sloo rere mooadys claigin.  T'ee mysh 1.8g er trimmid.

Ta'n thollag 'aiyr Etruscagh mysh 4cm er lhiurid, faagail magh y famman eck.  Ta soe feer tappee eck, as t'ee gee mysh daa wheesh e trimmid kirpey hene dagh laa.  T'ee gee shey-chassee, as beggan dreeym-juntee veggey ny keayrtyn, as t'ee greimmey bioagyn cho mooar as ee hene.  Share lhee emshyraght tash as çheh, as t'ee ry-akin ayns cryss dowan-lheead eddyr 10° as 30°N, eddyr yn Oarpey, yn Affrick Hwoaie as yn Valaysia.

Jalloo-oaylleeaght
Ta corp keyll eck, 3-4.5cm gyn y famman.  Ta'n famman mysh lieh shen reesht.  Ta glout kirpey 1.3g-2.4g eck, mysh 1.8g dy cadjin. Ta'n kione mooar, as strooh liauyr so-lhoobey echey.  Ta ny lurgaghyn jerrey beg dy liooar.  Ta'n builley cree eck feer tappee, wheesh as 1511 vuilley/min (25 b/s), as ta'n cree eck 1.2% jeh'n ghlout kirpey eck.  Ta'n fynney eck dhone glass er y dreeym as lhiatteeyn, as lheeah glass er y volg.  Ta mraane as fir gollrish y cheilley.  Ta straneys çhiu dy robaigyn giarey faggys da'n veeal ta cooney yn thollag 'aiyr dy gheddyn cragh 'sy dorraghys.Scholarpedia: Vibrissal touch in the Etruscan shrew  Ta robot-oayllee ronsaghey ymmyd robaigyn dys stiurey robotyn rere sampleyr y thollag 'aiyr Etruscagh.

Notyn

Imraaghyn

Kianglaghyn çheumooie

Feeshanyn jeh thollag 'aiyr Etruscagh

Ronney:Suncus
Ronney:Sheeintee ny h-Affrick
Ronney:Sheeintee ny h-Aishey
Ronney:Sheeintee ny h-Oarpey